রবিউল আউয়াল
রবিউল আউয়াল (আরবি: ربيع الأول) হলো ইসলামি বর্ষপঞ্জির তৃতীয় মাস। এই মাসে সংখ্যাগরিষ্ঠ মুসলমান ইসলামের শেষনবী মুহাম্মাদের জন্মদিন পালন করা হয়। তবুও সুন্নিদের মতানুসারে নবী মুহাম্মদ-এর সঠিক জন্মদিবসটি হলো এই মাসের ১২ তারিখ; অপরদিকে শিয়াদের মতানুসারে এটি হলো ১৭ তারিখ। 'রবিউল আউয়াল' অর্থ “শুরু (মাস)”, বা, “বসন্তের প্রারম্ভ”; এই মাসটির নাম 'রবিউল আউয়াল' হওয়ার কারণ হচ্ছে, প্রাক-ইসলামী আরব পঞ্জিকা অনুসারে এটি ছিলো প্রথম মাস। ইসলাম ধর্মীয় মতানুসারে, এটি একটি শুভ মাস।